Spermatogonija
Spermatogonija je nediferencirana mužjačka germ-ćelija. Spermatogonije prolaze kroz spermatogenezu da bi tvorile zrele spermatozoide u tubulama testisa. Kod ljudi postoje tri podtipa spermatogonije: Tip A (tamne), ćelije s tamnim jedrima. Te ćelije su rezervne spermatogonijske matične ćelije koje obično ne podliježu aktivnoj mitozi. Tip A (blijede), ćelije s blijedim jedrima. Ovo su spermatogonijske matične ćelije koje su podvrgnute aktivnoj mitozi. Dijele se da bi se stvorile ćelije tipa B. Tip B, ćelije koje prolaze kroz rast i postaju primarni spermatociti.